钦定古今图书集成/明伦汇编/官常典/第791卷 > 李植
## 钦定古今图书集成/明伦汇编/官常典/第791卷 > 李植

按《宋史》本传：“植字元直，泗州临淮人。幼明敏笃学，两
举于乡。从父中行客稣轼门，太史晁无咎见之曰：‘此
国士也’。以女妻焉。靖康初，高宗以康王开大元帅府，
湖南，向子𬤇转运京畿。时群盗四起，饷道厄绝，环视
左右，无足遣者。有以植荐，遂借补迪功郎，使督四百
艘，总押犒师银百万、粮百万石，招募忠义二万馀众”，
自淮入徐趋济，凡十馀战，卒以计达。时高宗驻师钜
野，闻东南一布衣统众而至，士气十倍，首加劳问。植
占对详敏，高宗大悦，亲赐之食，曰：“得一士如获拱璧，
岂特军饷而已！”承制授承直郎，留之幕府。植三上表
劝进，愿蚤正大宝，以定人心，以应天意，三降手札奖
谕，植感激知遇，言无不尽，为汪伯彦、黄潜善所忌。高
宗既即位，为东南发运司干办公事，寻以奉议郎知
潭州湘阴县。经杨么荡析，植披荆棘，立县治，发廪粟，
振困乏，专以抚摩为急。丞相张浚督师江上，知植才，
荐为朝奉郎、鄂州通判。大盗马友、孔彦舟未平，植请
修战舰，习水战，分军马为左右翼，大破彦舟伏兵，诛
马、友，二盗平。浚以破贼功上于朝，转朝奉大夫、通判
荆南府。秩满，除尚书户部员外郎。时秦桧当国，凡帅
府旧僚，率皆屏黜。浚亦去国，植即丐祠奉亲，寓居长
沙之醴陵，十有九年，杜门不仕。桧死，子𬤇以户部尚
书居迩列，语及《龙飞旧事》，识植姓名，除户部郎中。召
植，始入见，帝曰：“朕故人也。”方有意大用，以母老每辞，
愿便养。除知桂阳军。丁母忧，归葬，哀毁，庐墓，有白鹭
朱草之祥。刘镇遗之书曰：“忠臣孝子，元直兼之矣。”服
阕，参政钱端礼荐差知琼州。陛辞，帝慨然曰：“卿老矣，
琼管远在海外。”改知徽州。徽俗崇尚淫祠，植首以息
邪说、正人心为事，民俗为变。转朝请大夫、直秘阁，改
知镇江府，迁江淮荆湘都大提点坑冶铸钱公事。逾
年，金人败盟，朝廷将大举，以植漕运有才略，授直敷
文阁、京西、河北路计度转运使。植措画有方，廷议倚
重。乾道元年，迁提刑江西。二年，直宝文阁、江南东路
转运使兼知建康军府兼本路安抚使、主管行宫留
守司事。植上书极言防江十策，其略曰：“保荆、襄之障，
以固本根；审中军所处，以俟大举。蒐选彊壮以重军
势，度地险厄以保居民；避敌所长，击其所短。金人降
者，宜加赏劝。”皆直指事宜，不为浮泛。疏上，帝嘉其言。
以太府卿召赴阙。有疾，不克上道，遂以中奉大夫、宝

以和议为恨。年七十有六卒。有文集十卷，题曰《临淮
集》。庐陵胡铨为之序，谥忠襄。子五人：汝虞，知桃源县；
汝士，朝奉大夫、知黄州；汝工，知昌化军。